மோசேயாலும் ஆரோனாலும் எண்ணப்பட்டவர்கள் இவர்களே. 45 ஆக மொத்தம் இஸ்ரயேலில் மூதாதையர் வீடுகள் வாரியாக  இருபது வயதுக்கும் அதற்கு மேலும்  போருக்குப் போகத்தக்கவர்களாக எண்ணப்பட்ட இஸ்ரயேல் மக்களின் எண்ணிக்கை: 46 மொத்தம் எண்ணப்பட்டோர் ஆறு இலட்சத்து மூவாயிரத்து ஐந்நூற்றைம்பது பேர். [*] 47 ஆனால் இவர்களோடு லேவியர் தங்கள் மூதாதையர் குலப்படி எண்ணப்படவில்லை. 48 ஏனெனில் ஆண்டவர் மோசேயிடம் சொன்னது: 49 லேவி குலத்தை மட்டும் நீ எண்ணவேண்டாம்; 